ПРЕДЛОГ

На основу члана 88. и члана 95. став 5. Закона о становању и одржавању зграда ("Сл. гласник РС", бр. 104/2016 и 9/2020 - др. закон), члана 32. став 1. тачка 6. Закона о лoкалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), Правилника о мерилима за утврђивање реда првенства за доделу стамбене подршке („Службени гласник РС“, бр. 75 од 4. августа 2017) и члана 40. став 1. тачка 74) Статута општине Димитровград (''Службени лист општине Димитровград“ бр. 6/19), Скупштина општине Димитровград, на седници одржаној дана \_\_\_\_\_\_2023. године, доноси

**О Д Л У К У**

**о измени Одлуке о пружању стамбене подршке на територији општине Димитровград**

Члан 1.

 Предмет ове Одлуке је измена Одлуке о пружању стамбене подршке на територији општине Димитровград („Сл. лист општине Димитровград“ бр. 41/2020).

Члан 2.

 Члан 4. став 1. Одлуке о пружању стамбене подршке на територији општине Димитровград („Сл. лист општине Димитровград“ бр. 41/2020) мења се и гласи:

„Корисник стамбене подршке је лице које је држављанин Републике Србије и има непрекидно пријављено пребивалиште на територији општине Димитровград у трајању од најмање пет (5) година од дана подношења захтева за стамбену подршку, а које је без стана, односно без одговарајућег стана у смислу ове Одлуке, које не може сопственим средствима да реши стамбену потребу по тржишним условима за себе и своје породично домаћинство и чији максималан приход не прелази износе прописане у члану 6. ове Одлуке.“

Члан 3.

 У свему осталом Одлуке о пружању стамбене подршке на територији општине Димитровград („Сл. лист општине Димитровград“ бр. 41/2020) остаје непромењена.

 Ова Одлука ступа на снагу осмог дана од дана објављивања у „Сл. листу општине Димитровград“.

*О б р а з л о ж е њ е:*

 Чланом 88. Закона о становању и одржавању зграда ("Сл. гласник РС", бр. 104/2016 и 9/2020 - др. закон), прописано је да је стамбена подршка сваки облик помоћи за становање лицу које из социјалних, економских и других разлога не може сопственим средствима да реши стамбену потребу по тржишним условима за себе и своје породично домаћинство.

 Чланом 95. став 5. истог Закона, прописано је да се ближи услови и поступак одобравања стамбеног додатка утврђују одлуком надлежног органа јединице локалне самоуправе.

 Чланом 32. став 1. тачка 6. Закона о лoкалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), прописано је да Скупштина општине, у складу са Законом, доноси доноси прописе и друге опште акте.

 Разлог доношења ове Одлуке је праведнија расподела општинских средстава социјалним категоријама на територији општине.

Број: \_\_\_\_\_\_\_\_\_\_\_\_\_\_\_\_\_\_\_\_\_

У Димитровграду, дана \_\_\_\_\_\_\_\_\_ године.

**СКУПШТИНА ОПШТИНЕ ДИМИТРОВГРАД**

 ПРЕДСЕДНИК

 \_\_\_\_\_\_\_\_\_\_\_\_\_\_\_\_\_

 Зоран Ђуров